લગ્ન પછી, બે બાળકોના જન્મ બાદ ટૂરિસ્ટ વિસા લઈને કુટુંબ સાથે ૧૯૮૮ ની સાલમાં અમેરિકા પ્રયાણ કર્યું. પછી પરિસ્થિતિ બદલાઈ અને અનાયાસે જ બાળ ઉછેર ક્ષેત્રમાં પ્રવેશ કર્યો. પછી તો પોતાનું બાલમંદિર પણ શરૂ કર્યું; અને સમય જતાં એને નેશનલ લેવલ પર ઉચ્ચ ગુણવત્તાનું પ્રમાણપત્ર પણ મળ્યું! ગીતાબહેને શિકાગોમાં આડત્રીસ વર્ષના નિવાસ દરમ્યાન અનેક સામાજિક સંસ્થાઓમાં નેતૃત્વ સાથે સાંસ્કૃતિક પ્રવૃત્તિઓમાં, સાહિત્યિક પ્રવૃત્તિઓ પ્રશસ્ય કામ અને કમ્યુનિટીના અનેક એવોર્ડ મેળવ્યા છે અને હાલ અમેરિકાના કેલિફોર્નિયા રાજ્યનાં લોસ એન્જેલસ શહેરની નજીક રહે છે.